Райнер Мария Рилке
Нощно небе и звездопад

Превод от немски: Стоян Бакърджиев, 1979

chitanka.info

Небе огромно, мълчаливо, вечно:

натрупани пространства, свят до свят.

За да се слеем с него, е далечно —

и близко, за да взрем очи назад.

Отронва се звезда. И с нея, плах,

обвързваш ти мечтата си невинна.

Какво започна и какво отмина?

Кой тук е грешен? Кой с изкупен грях?

1924

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.